  Виталий Пронин В. Мединский но А. Бречалов4-тӥмартэ Удмуртилэн Тӧроез АлександрБречалов Россилэн культурая министренызВладимир Мединскиен пумиськылӥз. Кивалтӥсьёс «Культура» проект чотын лэсьтоно объектъёс пумысен ужпум ӝутӥзы. Озьы ик кенешизы Удмуртилэн автономия басьтэм дырысеныз 100 тырмонлы сӥзем ортчытоно ужрадъёс сярысь. А. Бречалов министрлы вераз Ижын Удмурт культурая центр пуктон сярысь. Со В. Короленко театрлэн азьвыл юртаз кылдыны кулэ. Туэ Удмурт Правительство объектэз пуктон сярысь вань документъёсты дасяз ни. Сое ӝутонлы федерациысь но Удмурт Элькунлэн бюджетысьтыз коньдон висъяськоз. Тӧро Владимир Мединскиез та проектлы дурбасьтыны куриз. Мукетыз юан герӟаськемын вал лулчеберетъя юртъёсты выльдон-тупатон сярысь. Кылсярысь, Ижысь драмая ӟуч театрлэн буш сылӥсь сэрегъёсаз пиналъёслы театр кылдыны быгатоз (ТЮЗ) шуыса. Сергей Захаров Туспуктэм басьтэмын udmurt.ru сайтысь  